ناتو-نون باش کاتیبی ینس استولتنبرگ تاخیل بحرانی‌نین حلینده اوینادیغی رولا گؤره تورکیه‌-یه تشککور ائدیب.
استولتنبرگ سوسیال مئدیا حسابیندا اوکراینا تاخیلی‌نین داشینماسی پروسه‌سی ایله باغلی آچیقلاما وئریب.
راضیلاشما چرچیوه‌سینده ایلک تاخیل یوکونون اودسا‌دان باشلادیغینی بیلدیرن استولتنبرگ "متفیقیمیز تورکیه-‌یه اساس رولونا گؤره تشککور ائدیرم" ایفاده‌سینی ایشلدیب.
میللی ساوونما ناظیرلیگی تاخیللا یوکلنمیش ایلک گمی‌نین بو گون سحر ساعات‌لاریندا اوکراینانین اودسا لیمانیندان یولا دوشدوگونو آچیقلاییب.
آچیقلامادا لوبنانین طرابلس لیمانینا گئتمک اوچون اودسا‌دان یولا دوشن قارغیدا‌لی یوکلنمیش "رازونی" آدلی گمی‌نین صاباح (2 آوقوست 2022) ایستانبولدا اولاجاغی بیلدیریلیب.
